Ordonanța președintelui Tribunalului din 1 iulie 2019 – Puigdemont i Casamajó și Comín i Oliveres/Parlamentul
(Cauza T-388/19 R)
(„Cerere de măsuri provizorii – Parlamentul European – Verificarea prerogativelor – Absenţa fumus boni juris”)
Limba de procedură: engleza
Părțile
Reclamanţi: Puigdemont i Casamajó (Waterloo, Belgia) şi Comín i Oliveres (Waterloo) (reprezentanți: B. Bekaert, B. Emmerson, G. Boye și S. Bekaert, avocați)
Pârât: Parlamentul European
Obiectul
Cerere introdusă în temeiul articolelor 278 şi 279 TFUE prin care se urmăreşte, în primul rând, suspendarea punerii în aplicare a diferitor decizii ale Parlamentului European adoptate pentru a împiedica reclamanţii să îşi ocupe locurile în Parlament ca membri aleşi şi, în al doilea rând, obligarea Parlamentului să adopte toate măsurile necesare, inclusiv declaraţia privind privilegiile şi imunităţile reclamanţilor, pentru a le permite acestora să îşi ocupe locurile în Parlament începând cu 2 iulie 2019.
Dispozitivul
Respinge cererea de măsuri provizorii.
Cererea privind cheltuielile de judecată se soluționează odată cu fondul.
____________